Priekšlikums PADOMES LĒMUMS par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 30. protokolā par īpašiem noteikumiem sadarbības organizēšanai statistikas jomā /* COM/2014/0220 final - 2014/0123 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Lai nodrošinātu iekšējā tirgus vajadzīgo juridisko drošību un viendabīgumu, EEZ Apvienotajai komitejai EEZ līgumā ir jāiekļauj visi attiecīgie Savienības tiesību akti iespējami drīzāk pēc to pieņemšanas. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI EEZ Apvienotās komitejas lēmuma projekta (pievienots ierosinātajam Padomes lēmumam) mērķis ir grozīt EEZ līguma 30. protokolu, lai EEZ līguma 30. protokolā iekļautu Eiropas Parlamenta un Padomes Regulu (ES) Nr. 1383/2013 (2013. gada 17. decembris), ar ko groza Regulu (ES) Nr. 99/2013 par Eiropas statistikas programmu 2013.–2017. gadam. Eiropas Parlamenta un Padomes Regulu (ES) Nr. 99/2013[1] iekļāva EEZ līguma 30. protokolā ar EEZ Apvienotās komitejas Lēmumu Nr. 134/2013, (2013. gada 8. jūlijs)[2]. Tā kā Regulā (ES) Nr. 99/2013 paredzēts Eiropas statistikas programmas finansējums tikai 2013. gadam, iekļaušana attiecās tikai uz 2013. gadu. Regulā (ES) Nr. 1383/2013 (2013. gada 17. decembris) paredzēts finansējums no 2014. līdz 2017. gadam. Tiesību akts ir iekļauts 30. protokola 5. pantā, un tiek izdarītas izmaiņas, kas atspoguļo laikposma pagarinājumu no 2014. līdz 2017. gadam. Turklāt ar Apvienotās komitejas lēmuma projektu groza 5. panta 3. punktu, lai precizētu, ka EEZ Statistikas programma ir gada programma. 3. PRIEKŠLIKUMA JURIDISKIE ASPEKTI Padomes Regulas (EK) Nr. 2894/94 par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Eiropas Savienības nostāju. Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt to EEZ Apvienotajai komitejai. 2014/0123 (NLE) Priekšlikums PADOMES LĒMUMS par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 30. protokolā par īpašiem noteikumiem sadarbības organizēšanai statistikas jomā EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 338. panta 1. punktu saistībā ar 218. panta 9. punktu, ņemot vērā Padomes 1994. gada 28. novembra Regulu (EK) Nr. 2894/94 par Eiropas Ekonomikas zonas līguma īstenošanas kārtību[3] un jo īpaši tās 1. panta 3. punktu, ņemot vērā Eiropas Komisijas priekšlikumu, tā kā: (1) Līgums par Eiropas Ekonomikas zonu (“EEZ līgums”) stājās spēkā 1994. gada 1. janvārī. (2) Saskaņā ar EEZ līguma 98. pantu EEZ Apvienotā komiteja var pieņemt lēmumu grozīt cita starpā tā 30. protokolu. (3) EEZ līguma XXI pielikumā ietverti īpaši noteikumi par statistiku. (4) EEZ statistikas programmas 2014.-2017. gadam pamatā vajadzētu būt Eiropas Parlamenta un Padomes Regulai (ES) Nr. 99/2013[4], kurā grozījumi izdarīti ar Eiropas Parlamenta un Padomes Regulu (ES) Nr. 1383/2013 (2013. gada 17. decembris), ar ko groza Regulu (ES) Nr. 99/2013 par Eiropas statistikas programmu 2013.–2017. gadam[5], un tajā jāietver tie programmelementi, kas vajadzīgi visu attiecīgo Eiropas Ekonomikas zonas ekonomisko, sociālo un vides aspektu aprakstīšanai un novērošanai. (5) EEZ Statistikas programma laikposmam no 2003. gada līdz 2007. gadam vairs nav spēkā, un tādēļ saskaņā ar EEZ līgumu tā būtu jāsvītro. (6) Tādēļ EEZ līguma 30. protokols būtu jāgroza, lai īstenotu šo paplašināto sadarbību no 2014. gada 1. janvāra. (7) Savienības nostājas EEZ Apvienotajā komitejā pamatā vajadzētu būt pievienotajam lēmuma projektam, IR PIEŅĒMUSI ŠO LĒMUMU. 1. pants Nostājas, kas Savienībai jāieņem EEZ Apvienotajā komitejā par ierosināto grozījumu EEZ līguma 30. protokolā, pamatā ir EEZ Apvienotās komitejas lēmuma projekts, kas pievienots šim lēmumam. 2. pants Šis lēmums stājas spēkā tā pieņemšanas dienā. Briselē, Padomes vārdā– priekšsēdētājs [1] OV L 39, 9.2.2013., 12. lpp. [2] OV L 345, 19.12.2013., 2. lpp. [3] OV L 305, 30.11.1994., 6. lpp. [4] OV L 39, 9.2.2013., 12. lpp. [5] OV L 354, 28.12.2013., 84. lpp. PIELIKUMS EEZ APVIENOTĀS KOMITEJAS LĒMUMS Nr. ../2014 (XXX), ar ko groza EEZ līguma 30. protokolu par īpašiem noteikumiem sadarbības organizēšanai statistikas jomā EEZ APVIENOTĀ KOMITEJA, ņemot vērā Līgumu par Eiropas Ekonomikas zonu ("EEZ līgums") un jo īpaši tā 98. pantu, tā kā: (1) EEZ statistikas programmas 2014.-2017. gadam pamatā vajadzētu būt Eiropas Parlamenta un Padomes Regulai (ES) Nr. 99/2013[1], kurā grozījumi izdarīti ar Eiropas Parlamenta un Padomes Regulu (ES) Nr. 1383/2013 (2013. gada 17. decembris), ar ko groza Regulu (ES) Nr. 99/2013 par Eiropas statistikas programmu 2013.–2017. gadam[2], un tajā jāietver tie programmelementi, kas vajadzīgi visu attiecīgo Eiropas Ekonomikas zonas ekonomisko, sociālo un vides aspektu aprakstīšanai un novērošanai. (2) EEZ Statistikas programma laikposmam no 2003. gada līdz 2007. gadam vairs nav spēkā, un tādēļ saskaņā ar EEZ līgumu tā būtu jāsvītro. (3) Tādēļ EEZ līguma 30. protokols būtu jāgroza, lai īstenotu šo paplašināto sadarbību no 2014. gada 1. janvāra, IR PIEŅĒMUSI ŠO LĒMUMU. 1. pants EEZ līguma 30. protokolu groza šādi. 1. Gadskaitli “2013.” 5. panta virsrakstā aizstāj ar tekstu “laikposmam no 2013. līdz 2017.”. 2. 5. panta 1. punktu papildina ar šādu tekstu: “, kas grozīts ar: - 32013 R 1383: Eiropas Parlamenta un Padomes Regulu (ES) Nr. 1383/2013 (2013. gada 17. decembris) (OV L 354, 28.12.2013., 84. lpp.)”. 3. Tekstu “2013. gada 31. decembrim” 5. panta 2. punktā aizstāj ar tekstu “2017. gada 31. decembrim”. 4. 5. panta 3. punkta tekstu aizstāj ar šādu tekstu: “Īpašu EEZ gada statistikas programmu laikposmam no 2013. līdz 2017. gadam kopīgi izstrādā EBTA Statistikas birojs un Eurostat. EEZ gada statistikas programma balstās uz apakšprogrammu, kas iekļaujas ikgadējā darba programmā, kuru izstrādā Komisija saskaņā ar Regulu (ES) Nr. 99/2013, un kas tiek sagatavota līdztekus minētajai darba programmai. Līgumslēdzējas puses apstiprina EEZ gada statistikas programmu saskaņā ar savas iekšējās kārtības noteikumiem.”. 5. 5. panta 4. punkta tekstu aizstāj ar šādu tekstu: “Saskaņā ar Līguma 82. panta 1. punkta a) apakšpunktu un attiecīgajām finanšu regulām EBTA valstis sniedz finansiālu ieguldījumu, kas atbilst 75% no paredzētā apjoma budžeta pozīcijai 29 02 05 (Eiropas Statistikas programma 2013.–2017. gadam) un 29 01 04 05 (Statistiskās informācijas politika – Administratīvās pārvaldības izdevumi), kas iekļautas Eiropas Savienības budžetā 2013. gadam, un kas atbilst 75 % no paredzētā apjoma budžeta pozīcijai 29 02 01 (Eiropas statistikas programma 2013.–2017. gadam) un 29 01 04 01 (Statistiskās informācijas politika – Administratīvās pārvaldības izdevumi), kas iekļautas Eiropas Savienības budžetā laikposmam no 2014. līdz 2017. gadam.” 6. Svītro 2. panta tekstu. 2. pants Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma103. panta 1. punktu*. To piemēro no 2014. gada 1. janvāra. 3. pants Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā. Briselē, EEZ Apvienotās komitejas vārdā– priekšsēdētājs EEZ Apvienotās komitejas sekretāri [1] OV L 39, 9.2.2013., 12. lpp. [2] OV L 354, 28.12.2013., 84. lpp. * [Konstitucionālās prasības nav norādītas.] [Konstitucionālās prasības ir norādītas.]